SYNEX เจ้าแม่ไอที! โบรกฯชี้ Q1 กลับมาโตเด่นแนะซื้อเป้า 20 บาท
SYNEX เจ้าแม่ไอที! โบรกฯชี้ Q1 กลับมาโตเด่นแนะซื้อเป้า 20 บาท
30 เม.ย. 2561

บล.ฟินันเซีย ไซรัส ระบุในบทวิเคราะห์(30เม.ย.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX  ยังแนะนำซื้อราคาเป้าหมาย 20 บาท โดยคาดว่ากำไรสุทธิ 1Q18 จะโตโดดเด่น 13% Q-Q และ 25% เทียบช่วงเดียวกันของปีก่อนทำจุดสูงสุดใหม่ที่ 186 ล้านบาท จากทั้งรายได้ที่ขยายตัวตามการเพิ่มสินค้าใหม่ และการเปิดตัวสมาร์ทโฟน รวมถึงอัตรากำไรสุทธิที่ยืนเหนือ 2% ได้ต่อเนื่อง
ส่วนกำไรทั้งปีคาดไว้ที่ 750 ล้านบาท เพิ่มขึ้น 20% เทียบช่วงเดียวกันของปีก่อนเพราะตลาดคอมพิวเตอร์และอุปกรณ์ในประเทศฟื้นตัว และ Synergy ที่จะเกิดขึ้นกับ BAF ในการช่วยลดภาระทางการเงิน ราคาหุ้น SYNEX ซื้อขายบน PE2018 เพียง 14 เท่า ต่ำกว่าค่าเฉลี่ยระยะยาวของตัวเองที่ 17 เท่า และกลุ่มสินค้าไอทีที่ 20 เท่า อีกทั้ง การเคลื่อนไหวของราคาที่ -8% YTD ยัง Underperform มากเกินไปเมื่อเทียบกับกลุ่มที่ +9% YTD และเมื่อเทียบกับ Synnex ไต้หวันที่ +5% YTD ด้วย